b'\n_START_ARTICLE_\nSaturn (zeu)\n_START_SECTION_\nConcept tarziu\n_START_PARAGRAPH_\nSaturn este adesea confundat cu divinitatea greac\xc4\x83 Cronos. \xc3\x8en Teogonia lui Hesiod, o carte mitologic\xc4\x83 despre crearea universului \xc8\x99i na\xc8\x99terea lui Zeus, Saturn este men\xc8\x9bionat ca fiind fiul lui Caelus (echivalentul roman al lui Uranus), cerul, \xc8\x99i Terra (echivalentul roman al lui Gaia), p\xc4\x83m\xc3\xa2ntul. Hesiod este un poet grec care a tr\xc4\x83it \xc3\xaen jurul anului 700\xc3\x8eH. El a scris c\xc4\x83 Saturn a ob\xc8\x9binut puterea tat\xc4\x83lui s\xc4\x83u Caelus \xc8\x99i a dep\xc4\x83\xc8\x99it-o. \xc8\x98i totu\xc8\x99i era prezis ca \xc3\xaentr-o zi unul dintre fiii lui Saturn s\xc4\x83 se \xc3\xaentoarc\xc4\x83 \xc3\xaempotriva sa, de aceea Saturn \xc8\x99i-a devorat to\xc8\x9bi fiii c\xc3\xa2nd se n\xc4\x83\xc8\x99teau pentru a preveni acest lucru. So\xc8\x9bia lui Saturn, Ops, adesea confundat\xc4\x83 cu divinitatea greac\xc4\x83 Rhea, l-a ascuns pe al \xc8\x99aselea fiu, Jupiter, pe insula Creta \xc8\x99i i-a oferit lui Saturn un bolovan \xc3\xaenvelit \xc3\xaen haine de copil. Saturn l-a devorat imediat. Mai t\xc3\xa2rziu, Jupiter s-a \xc3\xaentors \xc3\xaempotriva lui Saturn \xc8\x99i a celorlal\xc8\x9bi titani, devenind astfel cea mai puternic\xc4\x83 divinitate din univers._NEWLINE_\xc3\x8en memoria Epocii de aur, o epoc\xc4\x83 \xc3\xaen care domina Saturn, exista o s\xc4\x83rb\xc4\x83toare numit\xc4\x83 Saturnalia \xc3\xaen jurul solsti\xc8\x9biului de iarn\xc4\x83. Ini\xc8\x9bial, aceast\xc4\x83 s\xc4\x83rb\xc4\x83toare dura o zi \xc8\x99i se s\xc4\x83rb\xc4\x83torea pe 17 decembrie, dar mai t\xc3\xa2rziu aceast\xc4\x83 s\xc4\x83rb\xc4\x83toare dura o sapt\xc4\x83m\xc3\xa2n\xc4\x83 \xc3\xaentreag\xc4\x83._NEWLINE_De-a lungul timpului, Saturn s-a schimbat mult fa\xc8\x9b\xc4\x83 de mitologia greac\xc4\x83, el fiind \xc3\xaentotdeauna una dintre pu\xc8\x9binele divinit\xc4\x83\xc8\x9bi romane celebrate \xc8\x99i care \xc8\x99i-au cl\xc4\x83dit o func\xc8\x9bie. A\xc8\x99a cum a spus \xc8\x99i Thomas Paine:_NEWLINE_Este imposibil pentru noi s\xc4\x83 \xc8\x99tim c\xc3\xa2nd a \xc3\xaenceput mitologia; dar este evident c\xc4\x83 nu se termin\xc4\x83 \xc3\xaen acela\xc8\x99i stat \xc3\xaen care a \xc3\xaenceput. To\xc8\x9bi zeii mitologici, cu excep\xc8\x9bia lui Saturn, au fost inven\xc8\x9bii moderne. Regimul lui Saturn a fost o prioritate pentru ceea ce se nume\xc8\x99te ast\xc4\x83zi mitologie, \xc8\x99i a fost un tip de religie \xc3\xaen care este admis\xc4\x83 credin\xc8\x9ba \xc3\xaentr-un singur zeu. Saturn ar fi trebuit s\xc4\x83 abdice \xc3\xaen fa\xc8\x9ba celor trei fii \xc8\x99i o fiic\xc4\x83: Jupiter, Pluto, Neptun si juno; dupa aceea mii de zei \xc8\x99i semizei au fost crea\xc8\x9bi imaginar, iar calendarul zeilor a crescut la fel de repede ca \xc8\x99i calendarul sfin\xc8\x9bilor'